《次韵李元叔田邦镇唱酬之什》
宋代·沈与求

大雅寂寥谁发喜，逆折波澜须子美。
晚分一派大江西，约束曹刘归句里。
武安耳孙有臞儒，载行无多一束书。
蹇驴破帽踏城市，腰间蒯缑鸣湛卢。
叫阍自荐久未偶，淮南丛桂犹关渠。
雕镌戏出乡学馀，掩面笑余诗井枯。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。